පිළිතුර: ආණ්ඩුවට දැන් සටන් පාඨ නෑ. එල්ලෙන්න වැලේ වැල් නෑ. විදුලිබිල  වැඩි කරපු එක හොඳයි කියන අයට මොලේ අමාරුවක් තියෙන බව ඇමැතිවරුම කියද්දී විදුලි බිල වැඩි කිරීමට පක්ෂව කොළඹදී  පෙළපාලි ගිය අය තමන් ගැන ලජ්ජා වෙන්න  ඕන. ආණ්ඩුවට සටන් පාඨ නැති නිසා කොටින්ට එරෙහි පරණ සටන් පාඨ මකුළු දැල් කඩලා අරන් ඒ මිනිස්සුන්ට දී තිබුණා. ජනතාවට සහන දෙන්න බැරිනම් ආණ්ඩුවක් මොකටද? දැයට කිරුළට සතියකට රු. කෝටි 3500ක් වැයකරපු  මේ ආණ්ඩුව විදුලිබිල ජනතාවට පටවලා රට කළඹලා උපයා ගන්න දඟලන්නේ රු. කෝටි 2500යි. ආණ්ඩුවේ පටු ක‍්‍රියාකාරි බව එතනින්ම පේනවා.  ජනතාවට බර පටවමින් ආණ්ඩුවේ අය ජනතා මුදල් ගසා කෑමට අමතරව ඇමතිවරයකුට මසකට රු. ලක්ෂ 02 ක විදුලි බිල ගෙවන්නේ ජනතාවයි. ගෙවල් කුලියට ලක්ෂයක්. කාර් 10x15ක්. අතට පයට සේවකයො, ආරක්ෂක නිලධාරීන්ට ආදී මේ ඔක්කොම ගෙවන්නෙ ජනතාවයි. ඒත් ජනතාවට හුළං. 